Βρυξέλλες, 26.10.2004

SEC(2004) 1324 τελικό

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3 ΤΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2005

ΤΟΜΟΣ 1 ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΤΟΜΟΣ 4 ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

(υπεβλήθη από την Επιτροπή)

ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 3 ΤΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2005

ΤΟΜΟΣ 1 ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΤΟΜΟΣ 4 ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 34,

Η Ευρωπαϊκή Επιτροπή διαβιβάζει την διορθωτική επιστολή αριθ. 3 στο προσχέδιο προϋπολογισμού για το 2005 για τους λόγους που αναφέρονται στην αιτιολογική έκθεση που ακολουθεί.

***

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Τομέας 1: Γεωργία 5

2.1. Υποτομέας 1α: δαπάνες ΚΓΠ εκτός από την αγροτική ανάπτυξη 7

2.1.1. Οι οργανώσεις αγοράς και οι συναφείς δαπάνες 7

2.1.2. Συναλλαγματική ισοτιμία ευρώ-δολαρίου 8

2.1.3. Τομεακές εξελίξεις 8

2.2. Υποτομέας 1α: θέματα άλλων πεδίων πολιτικής 16

2.3. Υποτομέας 1β: αγροτική ανάπτυξη 16

2.4. Αλλαγές στην ονοματολογία 16

3. Τομέας 4: εξωτερικές ενέργειες 17

3.1. Διεθνείς συμφωνίες αλιείας 17

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ 19

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Μια γλωσσική απόδοση της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται με τη μορφή τεχνικού παραρτήματος, ως παράδειγμα.

ΑΙΤΙΟΛΟΓΙΚΗ ΕΚΘΕΣΗ

Εισαγωγή

Σύμφωνα με τη διοργανική συμφωνία για τη δημοσιονομική πειθαρχία και τη βελτίωση της διαδικασίας του προϋπολογισμού, που υπογράφηκε από το Ευρωπαϊκό Κοινοβούλιο, το Συμβούλιο και την Επιτροπή στις 6 Μαΐου 1999, "εάν το κρίνει απαραίτητο, η Επιτροπή μπορεί να αποταθεί στην αρμόδια για τον προϋπολογισμό αρχή με ειδική διορθωτική επιστολή, προκειμένου να ενημερώσει τα στοιχεία στα οποία βασίζεται η εκτίμηση των γεωργικών δαπανών που αναφέρονται στο προσχέδιο προϋπολογισμού ή/και για να διορθώσει με βάση τις τελευταίες διαθέσιμες πληροφορίες σχετικά με τις συμφωνίες αλιείας που θα ισχύουν από την 1η Ιανουαρίου του αντίστοιχου οικονομικού έτους, την κατανομή ανάμεσα στις πιστώσεις που είναι εγγεγραμμένες στο επιχειρησιακό κονδύλιο για τις διεθνείς συμφωνίες στον τομέα της αλιείας και στις πιστώσεις που έχουν εγγραφεί στο αποθεματικό". Η εν λόγω διορθωτική επιστολή πρέπει να διαβιβαστεί στην αρμόδια για τον προϋπολογισμό αρχή μέχρι το τέλος Οκτωβρίου.

Η Επιτροπή παρουσιάζει συνημμένα την εν λόγω ειδική διορθωτική επιστολή (ΔΕ) για το σχέδιο προϋπολογισμού για το 2005. Καλύπτει τα ακόλουθα στοιχεία:

Γεωργικές δαπάνες: ενημέρωση σχετικά με τις εκτιμώμενες ανάγκες για τον τομέα 1.

Εξωτερικές δράσεις: ενημέρωση σχετικά με τις συναφθείσες διεθνείς συμφωνίες αλιείας.

Γεωργικές δαπάνες

Η Επιτροπή ενημέρωσε προσεκτικά τον γεωργικό προϋπολογισμό, κατά γραμμή. Εκτός από το ότι έλαβε υπόψη της τους παράγοντες της αγοράς, η διορθωτική επιστολή ενσωματώνει και τις διορθωτικές αποφάσεις που εκδόθηκαν στον γεωργικό τομέα από τότε που καταρτίστηκε το προσχέδιο προϋπολογισμού (ΠΣΠ), καθώς και προτάσεις, οι οποίες αναμένεται να έχουν αποτελέσματα κατά το επόμενο δημοσιονομικό έτος.

Η διορθωτική επιστολή βασίζεται, όπως και το προσχέδιο προϋπολογισμού, στις ανάγκες της Κοινότητας ως συνόλου. Όσον αφορά τα μέτρα αγοράς, δεν διατίθεται κατανομή των πιστώσεων μεταξύ κρατών μελών. Πρέπει επίσης να υπογραμμιστεί ότι οι εν λόγω πιστώσεις νοούνται ως πρόβλεψη και όχι ως αντικείμενο δαπανών. Η τρέχουσα δαπάνη θα εξαρτηθεί, ιδίως, από τις πραγματικές συνθήκες της αγοράς, από την τρέχουσα ισοτιμία ευρώ/δολαρίου, καθώς και από τον ρυθμό των ενισχύσεων εκ μέρους των κρατών μελών. Δεδομένου ότι πρόκειται για υποχρεωτική δαπάνη, οποιοδήποτε ποσό είναι υποχρεωμένο να καταβάλει ένα κράτος μέλος σύμφωνα με τις διατάξεις θα αποζημιωθεί πλήρως.

Η χρησιμοποιούμενη ισοτιμία ευρώ/δολαρίου, σύμφωνα με τον κανονισμό του Συμβουλίου περί δημοσιονομικής πειθαρχίας, βασίζεται στην τρέχουσα ισοτιμία μεταξύ 1ης Ιουλίου και 30ής Σεπτεμβρίου 2004. Αυτή ανέρχεται σε 1,22 (1 € = 1,22 $), συνεπάγεται δε ορισμένη εξοικονόμηση (περίπου 84 εκατομμύρια ευρώ) σε σύγκριση με το προσχέδιο προϋπολογισμού, ιδίως για σιτηρά, ζάχαρη και βαμβάκι.

Οι συνολικές ανάγκες για τον υποτομέα 1α (δαπάνες ΚΓΠ, εκτός ανάπτυξης της υπαίθρου), ανέρχονται σε 43 610,5 εκατομμύρια ευρώ, δηλαδή 224 εκατομμύρια ευρώ χαμηλότερα από το προσχέδιο, αφήνοντας περιθώρια 987,5 εκατομμύρια ευρώ κάτω από την ανώτατη τιμή των δημοσιονομικών προοπτικών για την ΕΕ των 25.

Η μείωση αυτή ερμηνεύεται σε μεγάλο βαθμό από τον περιορισμό των αναγκών σε τρεις τομείς. Η σημαντικότερη αλλαγή αφορά το γάλα και τα γαλακτοκομικά προϊόντα(- 367 εκατομμύρια ευρώ), όπου οι ευνοϊκές συνθήκες της αγοράς είχαν ως αποτέλεσμα χαμηλότερες δαπάνες για τα διάφορα μέτρα στήριξης της αγοράς. Σημειώθηκαν επίσης εξοικονομήσεις για το 2005, για τη ζάχαρη (- 146 εκατομμύρια ευρώ) και για το ελαιόλαδο(-74 εκατομμύρια ευρώ). Ωστόσο, οι εξοικονομήσεις αυτές αντισταθμίστηκαν τμηματικά από την αύξηση των αναγκών για άλλους τομείς, ιδίως τα μέτρα στήριξης της αγοράς σιτηρών (+ 244 εκατομμύρια ευρώ), οπωροκηπευτικών (+ 85 εκατομμύρια ευρώ) και κλωστικών φυτών (+ 30 εκατομμύρια ευρώ).

Όσον αφορά την ανάπτυξη της υπαίθρου (υποτομέας 1β), οι εκτιμήσεις του ΠΣΠ είναι για πιστώσεις ανάληψης υποχρεώσεων και πληρωμών παραμένουν αμετάβλητες στα 6 841 εκατομμύρια ευρώ και 6 279 εκατομμύρια ευρώ αντιστοίχως. Το επίπεδο των πιστώσεων ανάληψης υποχρεώσεων βρίσκεται στο ανώτατο όριο των δημοσιονομικών προοπτικών.

Προτείνονται επίσης αλλαγές στην ονοματολογία για την αύξηση της διαφάνειας στις επιστροφές και την εκκαθάριση λογαριασμών.

Συμφωνίες αλιείας

Για να ληφθούν υπόψη οι τελευταίες διαθέσιμες πληροφορίες σχετικά με τις διεθνείς συμφωνίες αλιείας, η Επιτροπή προτείνει τη μεταφορά ποσού 2,5 εκατ. ευρώ σε πιστώσεις ανάληψης υποχρεώσεων και 3,6 εκατ. ευρώ σε πιστώσεις πληρωμών από το αποθεματικό προς το κονδύλιο.

Τομέας 1: Γεωργία

Σκοπός της ΔΕ αριθ. 3/2005 είναι να εξασφαλιστεί ότι ο γεωργικός προϋπολογισμός βασίζεται στα πλέον πρόσφατα οικονομικά δεδομένα και νομοθετικό πλαίσιο. Κατά τον Οκτώβριο, η Επιτροπή είχε στη διάθεσή της μια πρώτη ένδειξη του επιπέδου παραγωγής (συγκομιδή) για το 2004, το οποίο αποτελεί τη βάση για οποιαδήποτε αξιόπιστη εκτίμηση των αναγκών του προϋπολογισμού για το 2005.

Όπως·και κατά το παρελθόν, η Επιτροπή ενημέρωσε προσεκτικά όλες τις εκτιμήσεις της για τις γεωργικές δαπάνες, χωριστά για κάθε κονδύλιο. Η ΔΕ αριθ. 3/2005, πέραν του ότι λαμβάνει υπόψη τους παράγοντες της αγοράς συμπεριλαμβάνει και τις νομοθετικές αποφάσεις που εκδόθηκαν στον γεωργικό τομέα μετά την κατάρτιση του ΠΣΠ.

Στον πίνακα που ακολουθεί συνοψίζονται οι εκτιμήσεις του προϋπολογισμού για τα διάφορα κεφάλαια του ΕΓΤΠΕ, Τμήμα Εγγυήσεων και παρουσιάζονται τα περιθώρια στο πλαίσιο των δημοσιονομικών προοπτικών.

Διορθωτική επιστολή αριθ. 3/2005 Τομέας 1, ανά πολιτική ΠΒΔ

EUR-25 | EUR-25 | EUR-25 |

ΠΣΠ 2005 | ΔΕ 2005 | Διαφορά |

1€=1,25$ | 1€=1,22$ |

(a) | (b) | (c)=(a)-(b) |

Διοικητικές δαπάνες του τομέα πολιτικής "Γεωργία" |

05 01 04 01 | Ενέργειες ελέγχου και πρόληψης - Άμεσες ενισχύσεις από την ΕΚ | 4,3 | 4,3 | 0,0 |

05 01 04 06 | Πιλοτικό έργο για προώθηση της ποιότητας | p.m. | 0,5 | 0,5 |

Σύνολο | 4,3 | 4,8 | 0,5 |

05 02 | Φυτικά προϊόντα |

05 02 01 | Μέτρα στήριξης της αγοράς σιτηρών | 395,0 | 639,0 | 244,0 |

05 02 02 | Ρύζι | 469,0 | 473,0 | 4,0 |

05 02 03 | Άμεσες ενισχύσεις για αροτραίες καλλιέργειες | 17.403,0 | 17.403,0 | 0,0 |

05 02 04 | Επισιτιστικά προγράμματα | 223,0 | 221,0 | -2,0 |

05 02 05 | Ζάχαρη | 1.815,0 | 1.669,0 | -146,0 |

05 02 06 | Ελαιόλαδο | 2.355,0 | 2.281,0 | -74,0 |

05 02 07 | Κλωστικά φυτά | 936,0 | 966,0 | 30,0 |

05 02 08 | Οπωροκηπευτικά | 1.860,0 | 1.945,0 | 85,0 |

05 02 09 | Προϊόντα του αμπελοοινικού τομέα | 1.259,0 | 1.260,0 | 1,0 |

05 02 10 | Καπνός | 952,4 | 954,4 | 2,0 |

05 02 11 | Λοιπές παρεμβάσεις για φυτικά προϊόντα | 737,0 | 733,0 | -4,0 |

05 02 12 | Άμεσες ενισχύσεις οριζόντιου χαρακτήρα | 1.388,0 | 1.398,0 | 10,0 |

05 02 99 | Επιστροφές | 0,0 | -26,0 | -26,0 |

Σύνολο | 29.792,4 | 29.916,4 | 124,0 |

05 03 | Ζωικά προϊόντα |

05 03 01 | Γάλα και γαλοκτοκομικά προϊόντα | 3.901,0 | 3.534,0 | -367,0 |

05 03 02 | Βόειο κρέας | 8.088,0 | 8.114,0 | 26,0 |

05 03 03 | Αιγοπρόβειο κρέας | 1.840,0 | 1.841,0 | 1,0 |

05 03 04 | Χοίρειο κρέας, αυγά, πουλερικά, κ.λπ. | 197,0 | 203,0 | 6,0 |

05 03 99 | Επιστροφές | 0,0 | -15,0 | -15,0 |

Σύνολο | 14.026,0 | 13.677,0 | -349,0 |

Ανάπτυξη της υπαίθρου |

05 04 01 | Ανάπτυξη της υπαίθρου σε εγγυήσεις ΕΓΤΠΕ | 4.910,0 | 4.910,0 | 0,0 |

05 04 04 | Μεταβατικό μέσο σε εγγυήσεις ΕΓΤΠΕ για την EUR-10 | 1.931,0 | 1.931,0 | 0,0 |

Σύνολο | 6.841,0 | 6.841,0 | 0,0 |

Έλεγχος των γεωργικών δαπανών |

05 07 01 01 | Έλεγχος και πρόληψη - ενισχύσεις από κράτη μέλη | 16,0 | 16,0 | 0,0 |

05 07 01 02 | Έλεγχος και πρόληψη - άμεσες ενισχύσεις από την ΕΚ | 9,1 | 9,1 | 0,0 |

05 07 01 03 | Εκκαθάριση λογαριασμών προηγούμενων ετών | -400,0 | - | 400,0 |

05 07 01 04 | Εκκαθάριση λογαριασμών προηγούμενων ετών (ανάπτυξη της υπαίθρου) | p.m. | - | - |

05 07 01 06 | Λογιστική εκκαθάριση λογαριασμών προηγουμένων ετών | - | -70,0 | -70,0 |

05 07 01 07 | Εκκαθάριση συμμόρφωσης λογαριασμών προηγουμένων ετών | - | -330,0 | -330,0 |

05 07 01 08 | Λογιστική εκκαθάριση λογαριασμών προηγουμένων ετών (ανάπτυξη της υπαίθρου) | - | p.m. | 0,0 |

05 07 01 09 | Εκκαθάριση συμμόρφωσης λογαριασμών προηγουμένων ετών (ανάπτυξη της υπαίθρου) | - | p.m. | 0,0 |

05 07 02 | Επίλυση διαφορών | p.m. | p.m. | 0,0 |

Σύνολο | -374,9 | -374,9 | 0,0 |

Στρατηγική και συντονισμός |

05 08 04 | Ενέργειες προώθησης - κράτη μέλη | 48,5 | 48,5 | 0,0 |

05 08 05 | Ενέργειες προώθησης - ΕΚ | 11,0 | 11,0 | 0,0 |

05 08 06 | Ευαισθητοποίηση του κοινού για την ΚΓΠ | 6,5 | 6,5 | 0,0 |

05 08 99 | Άλλες ενέργειες προώθησης | p.m. | p.m. | 0,0 |

Σύνολο | 66,0 | 66,0 | 0,0 |

Άλλα πεδία πολιτικής |

11 02 | Αλιευτικές αγορές | 33,2 | 33,2 | 0,0 |

17 01 04 01 | Φυτοϋγειονομικές παρεμβάσεις - διοικητική διαχείριση | 0,7 | 0,7 | 0,0 |

17 01 04 04 | Πιλοτική μελέτη: μοντέλο χρηματοδότησης των κινδύνων από τις επιζωοτίες | p.m. | 0,5 | 0,5 |

17 01 04 05 | Ασφάλεια ζωοτροφών και τροφών και συναφείς δραστηριότητες - διοίκηση | 4,0 | 4,0 | 0,0 |

17 03 02 | Κοινοτικό ταμείο καπνού - άμεσες ενισχύσεις από την ΕΚ | 14,4 | 14,4 | 0,0 |

17 04 01 | Εξάλειψη των ζωικών ασθενειών και προγράμματα παρακολούθησης | 203,5 | 203,5 | 0,0 |

17 04 02 | Λοιπές ενέργειες στον κτηνιατρικό τομέα/την ευζωία των ζώων/τη δημόσια υγεία | 10,0 | 10,0 | 0,0 |

17 04 03 | Ταμείο για επείγοντα περιστατικά (υγεία ζώων/ασφάλεια τροφίμων) | 48,0 | 48,0 | 0,0 |

17 04 04 | Φυτοϋγειονομικές παρεμβάσεις | 3,0 | 3,0 | 0,0 |

17 04 05 | Λοιπά μέτρα | 0,0 | 0,0 | 0,0 |

17 04 07 | Έλεγχος ζωοτροφών και τροφίμων | 3,9 | 3,9 | 0,0 |

Σύνολο | 320,7 | 321,2 | 0,5 |

Υποτομέας 1α - Αγροτικές ενισχύσεις εκτός αγροτικής ανάπτυξης |

Μερικό σύνολο | 43.834,5 | 43.610,5 | -224,0 |

Επιμέρους ανώτατο όριο | 44.598,0 | 44.598,0 | 0,0 |

Περιθώριο | -763,5 | -987,5 |

Υποτομέας 1β - Αγροτική ανάπτυξη και συνοδευτικά μέτρα |

Μερικό σύνολο | 6.841,0 | 6.841,0 | 0,0 |

Επιμέρους ανώτατο όριο | 6.841,0 | 6.841,0 | 0,0 |

Περιθώριο | 0.0 | 0,0 |

Συνολικές πιστώσεις τομέα 1 | 50.675,5 | 50.451,5 | -224,0 |

Υποτομέας 1α: δαπάνες ΚΓΠ εκτός από την αγροτική ανάπτυξη

Οι οργανώσεις αγοράς και οι συναφείς δαπάνες

Στη διορθωτική επιστολή αριθ. 3/2005, οι συνολικές πιστώσεις για τον υποτομέα 1α (δαπάνες ΚΓΠ, εκτός αγροτικής ανάπτυξης) είναι χαμηλότερες από τις εκτιμήσεις του ΠΣΠ (-224 εκατ. ευρώ). Το εξοικονομούμενο ποσό προκύπτει από τον συνδυασμό αυξήσεων και μειώσεων στους διάφορους τομείς.

Η πλέον σημαντική είναι η μείωση στις ανάγκες για γάλα και γαλοκτοκομικά προϊόντα. Τούτο οφείλεται σε μεγάλο βαθμό στις ευνοϊκές συνθήκες της αγοράς με αποτέλεσμα χαμηλότερες δαπάνες για τα διάφορα μέτρα στήριξης της αγοράς, σε συνδυασμό με αναθεωρημένα μέτρα για την υπερεισφορά γαλακτοπαραγωγών που έδωσε στην Επιτροπή τη δυνατότητα ευκολότερης ανάκτησης πόρων. Η συνδυασμένη εξοικονόμηση υπέρ του προϋπολογισμού 2005 στον τομέα αυτό εκτιμάται σε ύψος 367 εκατ. ευρώ. Περιλαμβάνεται επίσης μείωση πιστώσεων για τον τομέα της ζάχαρης. Λόγω υψηλότερης τιμής της ζάχαρης, χαμηλότερης ισοτιμίας ευρώ-δολαρίου και αύξησης της διαφοράς μεταξύ θεωρητικών και πραγματικών επιστροφών, εκτιμάται ότι οι εξαγωγές κατά την επιστροφή για τη ζάχαρη θα κοστίσουν 146 εκατ. ευρώ λιγότερο απ’ό,τι προβλεπόταν στο ΠΣΠ 2005. Η μείωση των πιστώσεων για ελαιόλαδο (- 74 εκατ. ευρώ) οφείλεται κυρίως σε εκτιμώμενη μείωση των επιπέδων παραγωγής σε ορισμένα κράτη μέλη.

Αντίθετα, υπάρχουν σε αυξήσεις σε σειρά τομέων. Εντυπωσιακότερη είναι η αύξηση των μέτρων στήριξης της αγοράς των σιτηρών, όπου θα απαιτηθούν επιπλέον 213 εκατ. ευρώ για την κάλυψη δαπανών για παρεμβάσεις υπό μορφή αποθεματοποίησης σιτηρών. Οι επιστροφές κατά την εξαγωγή για σιτηρά θα κοστίσουν 36 εκατ. ευρώ περισσότερο απ’ό,τι προβλεπόταν στο ΠΣΠ 2005. Στις αυξημένες ανάγκες ενισχύσεων στην παραγωγή για μεταποιημένες τομάτες οφείλονται οι υψηλότερες δαπάνες για τον τομέα των οπωροκηπευτικών, όπου οι πιστώσεις αυξήθηκαν κατά 85 εκατ. ευρώ. Για τα κλωστικά φυτά, η χαμηλότερη τιμή στην παγκόσμια αγορά και η προσαρμογή της ισοτιμίας ευρώ/δολαρίου είχαν ως αποτέλεσμα αύξηση των αναγκών του προϋπολογισμού κατά 30 εκατ. ευρώ.

Η Επιτροπή έλαβε επίσης υπόψη τις γνώμες που διατύπωσε η αρμόδια για τον προϋπολογισμό αρχή κατά την πρώτη ανάγνωση. Για την ένταξη των επιθυμιών αυτών στην διορθωτική επιστολή προτείνει η Επιτροπή τις ακόλουθες τροποποιήσεις:

- 500 000 ευρώ θα διατεθούν στο πιλοτικό έργο 05 01 04 06 για προώθηση της ποιότητας ώστε να διερευνηθεί περαιτέρω η δυνατότητα καθιέρωσης ευρωπαϊκών σημάτων ποιότητας, βελτιώνοντας τη διαφάνεια για τους καταναλωτές.

- 500 000 ευρώ θα διατεθούν στην πιλοτική μελέτη 17 01 04 04: μοντέλο χρηματοδότησης για τους κινδύνους που συνδέονται με τις επιζωοτίες.

Συναλλαγματική ισοτιμία ευρώ-δολαρίου

Σύμφωνα με το άρθρο 8 παράγραφος 1 του κανονισμού (ΕΚ) αριθ.°2040/2000 του Συμβουλίου, περί δημοσιονομικής πειθαρχίας, η συναλλαγματική ισοτιμία ευρώ/δολαρίου που πρέπει να χρησιμοποιείται στις διορθωτικές επιστολές είναι ίση με τον μέσο όρο του πλέον πρόσφατου τριμήνου. Στην περίπτωση της παρούσας διορθωτικής επιστολής, αυτό σημαίνει την περίοδο μεταξύ της 1ης Ιουλίου και της 30ής Σεπτεμβρίου 2004. Η μέση συναλλαγματική ισοτιμία που διαπιστώθηκε είναι 1 € = 1,22 $, η οποία είναι χαμηλότερη από την ισοτιμιά που χρησιμοποιήθηκε για το σχέδιο προϋπολογισμού (1 € = 1,25 $). Τούτο έχει ως αποτέλεσμα ορισμένες μειώσεις, ιδίως για τομείς όπως των σιτηρών, της ζάχαρης και του βαμβακιού.

Τομεακές εξελίξεις

Οι παρατηρήσεις που ακολουθούν προσδιορίζουν και επεξηγούν τις κυριότερες διαφορές μεταξύ των πιστώσεων του ΠΣΠ και εκείνων της ΔΕ.

05 01 04 06 – Πιλοτικό έργο για την προώθηση της ποιότητας (πιστώσεις + 0,5 εκατ. ευρώ)

πιστώσεις στο ΠΣΠ: p.m.

πιστώσεις μετά την ΔΕ: 0,5 εκατ. ευρώ

Η Επιτροπή άρχισε να υλοποιεί το πιλοτικό σχέδιο το 2004. Λαμβανομένου υπόψη του αιτήματος του Ευρωπαϊκού Κοινοβουλίου προτείνεται για το 2005 περαιτέρω χρηματοδότηση.

05 02 01 – Μέτρα στήριξης της αγοράς σιτηρών (πιστώσεις + 244 εκατ. ευρώ)

πιστώσεις στο ΠΣΠ: 395 εκατ. ευρώ

πιστώσεις μετά την ΔΕ: 639 εκατ. ευρώ

Σύμφωνα με τις τελευταίες προβλέψεις, η παραγωγή σιτηρών στην ΕΕ των 25 για το 2004/2005 αναμένεται μεγαλύτερη κατά 8,6 εκατ. τόνους απ’ό,τι προβλεπόταν στο ΠΣΠ. Καθώς η αύξηση αυτή δεν θα εξαντληθεί στην εσωτερική κατανάλωση ή σε αύξηση των εξαγωγών, θα υπάρξει σημαντική επίπτωση στις δημοσιονομικές ανάγκες του τομέα. Ιδίως, δαπάνες για παρεμβάσεις υπό μορφή αποθεματοποίησης σιτηρών εκτιμάται ότι θα ανέλθουν σε πολύ υψηλότερο επίπεδο απ’ό,τι προβλεπόταν στο ΠΣΠ (+ 213 εκατ. ευρώ). Στον παρακάτω πίνακα παρουσιάζεται η σημερινή κατάσταση σε σύγκριση με το ΠΣΠ:

ΠΣΠ (εκατ. τόνοι) | ΔΕ (εκατ. τόνοι) |

Αρχικά αποθέματα Αγορές Πωλήσεις Τελικά αποθέματα Μέσα αποθέματα | 2,0 2,6 1,3 3,3 3,4 | 3,5 7,6 1,1 9,9 7,8 |

Παρά το πιο αδύνατο ευρώ, χαμηλότερες παγκόσμιες τιμές δολαρίου σημαίνουν ότι οι δημοσιονομικές ανάγκες για επιστροφές κατά την εξαγωγή αυξάνουν συνολικά κατά 36 εκατ. ευρώ. Λόγου χάρη, οι επιστροφές κατά την εξαγωγή για το μαλακό σιτάρι αυξάνουν (+18 εκατ. ευρώ) επειδή κατά το οικονομικό έτος 2004/2005 θα υποστηριχθούν περισσότερες εξαγωγές σε υψηλότερο ποσοστό επιστροφής. Επίσης, οι επιστροφές κατά την εξαγωγή για το κριθάρι αυξάνονται κατά 28 εκατ. ευρώ. Μολονότι στους υπολογισμούς της διορθωτικής επιστολής ελήφθη υπόψη χαμηλότερο επίπεδο εξαγωγών για το κριθάρι απ’ό,τι στο ΠΣΠ για το 2004/2005, οι εν λόγω εξαγωγές υποστηρίζονται σε υψηλότερο ποσοστό επιστροφής ως αντιστάθμιση της μείωσης της τιμής στην παγκόσμια αγορά.

Οι επιστροφές στην παραγωγή για άμυλο αναμένεται να μειωθούν κατά 2 εκατ. ευρώ σε σύγκριση με το ΠΣΠ 2005, καθώς και οι ανάγκες για προϊόντα που δεν περιλαμβάνονται στο παράρτημα 1, οι οποίες περιορίζονται κατά 3 εκατ. ευρώ.

05 02 02 – Ρύζι ( πιστώσεις + 4 εκατ. ευρώ)

πιστώσεις στο ΠΣΠ: 469 εκατ. ευρώ

πιστώσεις μετά την ΔΕ: 473 εκατ. ευρώ

Η αύξηση στις δημοσιονομικές ανάγκες στον τομέα του ρυζιού μπορεί να εξηγηθεί από τις μεταβολές στο μοντέλο των ενισχύσεων παρέμβασης. Όπως φαίνεται στον παρακάτω πίνακα, τα επίπεδα πωλήσεων εκτός αποθεματοποίησης εκτιμούνται πλέον χαμηλότερα απ’ό,τι προβλεπόταν στο ΠΣΠ. Τούτο αναμένεται να έχει ως αποτέλεσμα αυξημένες δημοσιονομικές ανάγκες, περίπου 4 εκατ. ευρώ.

ΠΣΠ (εκατ. τόνοι) | ΔΕ (εκατ. τόνοι) |

Αρχικά αποθέματα Αγορές Πωλήσεις Τελικά αποθέματα Μέσα αποθέματα | 650 000 75 000 295 000 430 000 540 000 | 650 000 75 000 255 000 470 000 501 000 |

05 02 03 – Άμεσες ενισχύσεις για αροτραίες καλλιέργειες (πιστώσεις + 0 εκατ. ευρώ)

πιστώσεις στο ΠΣΠ: 17 403 εκατ. ευρώ

πιστώσεις μετά την ΔΕ: 17 403 εκατ. ευρώ

Από τις πλέον πρόσφατες πληροφορίες που προήλθαν από τα κράτη μέλη προκύπτει μικρή μείωση των αναγκών για ενισχύσεις πεδίου για παραγωγούς σιτηρών, ελαιούχων σπόρων, πρωτεϊνών, αποθήκευση χόρτου σε σιλό και αγρανάπαυση (- 1 εκατ. ευρώ), ειδική περιφερειακή ενίσχυση για αροτραίες καλλιέργειες (- 3 εκατ. ευρώ) και για την πριμοδότηση πρωτεϊνούχων σπόρων (- 6 εκατ. ευρώ). Τούτο, ωστόσο, αντισταθμίζεται από το γεγονός ότι το προβλεπόμενο ποσό για επιστροφές (- 10 εκατ. ευρώ) μεταφέρθηκε στο νέο κονδύλι 05 02 99, όπου ομαδοποιούνται όλες οι επιστροφές του κεφαλαίου 05 02. Κατά συνέπεια, οι συνολικές πιστώσεις για το εν λόγω κονδύλι παραμένουν αμετάβλητες.

05 02 04 – Επισιτιστικά προγράμματα (πιστώσεις – 2 εκατ. ευρώ)

πιστώσεις στο ΠΣΠ: 223 εκατ. ευρώ

πιστώσεις μετά την ΔΕ: 221 εκατ. ευρώ

Έπειτα από τη μείωση των επιπέδων ενίσχυσης θα υπάρξει εξοικονόμηση ύψους 2 εκατ. ευρώ.

05 02 05 – Ζάχαρη (πιστώσεις – 146 εκατ. ευρώ)

πιστώσεις στο ΠΣΠ: 1 815 εκατ. ευρώ

πιστώσεις μετά την ΠΕ: 1 669 εκατ. ευρώ

Στον τομέα της ζάχαρης οι εκτιμώμενες δαπάνες είναι κατά 146 εκατ. ευρώ χαμηλότερες απ’ό,τι οι πιστώσεις στο προσχέδιο προϋπολογισμού του 2005. Η εν λόγω μείωση οφείλεται σε τρεις παράγοντες: πρώτον, η Επιτροπή αναμένει ότι οι τιμές της αγορές θα επανέλθουν από το χαμηλό επίπεδο που προβλέπει το ΠΣΠ. Για τον υπολογισμό των ποσοστών επιστροφής χρησιμοποιήθηκε ως παγκόσμια τιμή 230 δολάρια/τόνο αντί των 190 δολάρια/τόνο. Δεύτερον, η αναπροσαρμοσμένη συναλλαγματική ισοτιμία ευρώ/δολαρίου επιφέρει πρόσθετη εξοικονόμηση. Τρίτον, η διαφορά μεταξύ της θεωρητικής και της πραγματικής επιστροφής κατά την εξαγωγή που εκτίμησε η Επιτροπή κατά την κατάρτιση του ΠΣΠ αυξήθηκε από 5 σε 13 ευρώ ανά τόνο. Από τον συνδυασμό όλων αυτών των στοιχείων προκύπτει ποσοστό επιστροφής 480 ευρώ αντί των 525 ευρώ ανά τόνο.

05 02 06 - Ελαιόλαδο (πιστώσεις – 74 εκατ. ευρώ)

πιστώσεις στο ΠΣΠ: 2 355 εκατ. ευρώ

πιστώσεις μετά την ΔΕ: 2 281 εκατ. ευρώ

Οι πιστώσεις για τους ελαιοπαραγωγούς μειώθηκαν κατά 76 εκατ. ευρώ, κυρίως λόγω της επικαιροποίησης των επιπέδων παραγωγής. Οι απαιτήσεις της διορθωτικής επιστολής βασίζονται στις πλέον πρόσφατες εκτιμήσεις παραγωγής που απέστειλαν τα κράτη μέλη για την περίοδο 2003/2004. Ιδιαίτερα, η παραγωγή για την Ελλάδα και την Ισπανία μειώθηκε από 0,408 σε 0,343 εκατ. τόνους και από 1,459 σε 1,591 εκατ. τόνους αντιστοίχως.

Το ποσό που προβλέπεται για επιστροφές (- 2 εκατ. ευρώ) μεταφέρθηκε στο νέο κονδύλι 05 02 99 όπου ομαδοποιούνται όλες οι ανακτήσεις του κεφαλαίου 05 02.

05 02 07 – Κλωστικά φυτά (πιστώσεις + 30 εκατ. ευρώ)

πιστώσεις στο ΠΣΠ: 936 εκατ. ευρώ

πιστώσεις μετά την ΔΕ: 966 εκατ. ευρώ

Η υπέρβαση της συνολικής εγγυημένης ποσότητας για το βαμβάκι στις τρεις χώρες παραγωγής (Ελλάδα, Ισπανία και Πορτογαλία) θα είναι χαμηλότερη από την προβλεπόμενη κατά τη στιγμή σύνταξης του ΠΣΠ. Τούτο θα έχει ως αποτέλεσμα προσαρμογή του εφαρμοζόμενου ποσοστού ποινής προς τα κάτω, επομένως υψηλότερο ποσό ενίσχυσης ανά τόνο, με αποτέλεσμα μεγαλύτερες δημοσιονομικές ανάγκες. Επίσης, η χαμηλότερη τιμή της παγκόσμιας αγοράς για το βαμβάκι αυξάνει την ανάγκη υψηλότερων πιστώσεων, που τμηματικά μόνο αντισταθμίζεται από την ευνοϊκότερη ισοτιμία ευρώ-δολαρίου, καταλήγοντας τελικά σε επιπλέον ποσό 30 εκατ. ευρώ σε πιστώσεις.

05 02 08 - Οπωροκηπευτικά (πιστώσεις + 85 εκατ. ευρώ)

πιστώσεις στο ΠΣΠ: 1 860 εκατ. ευρώ

πιστώσεις μετά την ΔΕ: 1 945 εκατ. ευρώ

Η πρόβλεψη για τις δαπάνες σε οπωροκηπευτικά είναι υψηλότερη σε σχέση με το ΠΣΠ εξαιτίας των αυξημένων αναγκών για ενισχύσεις παραγωγής στις μεταποιημένες ντομάτες που δεν καλύπτονται ικανοποιητικά από εξοικονομήσεις αντιστάθμισης και παρεμβάσεων και εξοικονομήσεις στις μπανάνες.

Από τις πιστώσεις για αποζημίωση για αποσύρσεις προκύπτει εξοικονόμηση 28 εκατ. ευρώ εξαιτίας της επικαιροποίησης των ποσοτήτων οπωροκηπευτικών που θα καταστραφούν. Για το ΠΣΠ ανέρχονταν σε 847 χιλιάδες τόνους ενώ στην παρούσα ΔΕ είναι 572 χιλιάδες τόνοι.

Στις πιστώσεις για μπανάνες προκύπτει εξοικονόμηση 36 εκατ. ευρώ εξαιτίας της αλλαγής του ποσού της αντισταθμιστικής ενίσχυσης για το 2003 και το 2004. Η αντισταθμιστική ενίσχυση που χρησιμοποιήθηκε για την κατάρτιση του ΠΣΠ ήταν αντίστοιχα 324,6 ευρώ/τόνο το 2003 και 359,9 ευρώ/τόνο το 2004. Για την ΔΕ οι τιμές είναι 294,6 ευρώ/τόνοι για το 2003 και 318,8 ευρώ/τόνο για το 2004 αντίστοιχα.

Οι πιστώσεις για μεταποιημένες ντομάτες παρουσιάζουν αύξηση κατά 149 εκατ. ευρώ. Οι ποσότητες για τις οποίες μπορεί να χορηγηθεί ενίσχυση μεταβλήθηκαν από 8,9 εκατ. τόνους στο ΠΣΠ σε 13,3 εκατ. τόνους στην ΔΕ έπειτα από την πλέον πρόσφατη εκτίμηση που προήλθε από τα κράτη μέλη.

Το προβλεπόμενο ποσό για επιστροφές (1 εκατ. ευρώ) μεταφέρθηκε στο νέο κονδύλι 05 02 99 όπου ομαδοποιούνται όλες οι επιστροφές του κεφαλαίου 05 02.

05 02 09 – Προϊόντα του αμπελοοινικού τομέα (πιστώσεις + 1 εκατ. ευρώ)

πιστώσεις στο ΠΣΠ: 1 259 εκατ. ευρώ

πιστώσεις μετά την ΔΕ: 1 260 εκατ. ευρώ

Το 2004 θα πραγματοποιηθούν λιγότερες αποστάξεις κρίσης, με εξοικονόμηση 7 εκατ. ευρώ.

Για το επόμενο έτος αναμένεται ότι η παραγωγή θα είναι ελαφρά υψηλότερη από το προηγούμενο, και μαζί με προσαρμογή του υπολογισμού απαξίωσης των αποθεμάτων, τούτο συνεπάγεται επιπλέον κόστος αποθήκευσης ύψους 7 εκατ. ευρώ.

Το ποσό που προβλέπεται για επιστροφές (1 εκατ. ευρώ) μεταφέρθηκε στο νέο κονδύλι 05 02 99 όπου ομαδοποιούνται όλες οι επιστροφές του κεφαλαίου 05 02.

05 02 10 – Καπνός (πιστώσεις + 2 εκατ. ευρώ)

πιστώσεις στο ΠΣΠ: 952,4 εκατ. ευρώ

πιστώσεις μετά την ΔΕ: 954,4 εκατ. ευρώ

Η αύξηση οφείλεται μόνο στη μεταφορά του ποσού για επιστροφές (- 2 εκατ. ευρώ) από το άρθρο 05 02 10 99 στο νέο κονδύλι 05 02 99 όπου ομαδοποιούνται όλες οι επιστροφές του κεφαλαίου 05 02.

05 02 11 - Λοιπές παρεμβάσεις για φυτικά προϊόντα (πιστώσεις - 4 εκατ. ευρώ )

πιστώσεις στο ΠΣΠ: 737 εκατ. ευρώ

πιστώσεις μετά την ΔΕ: 733 εκατ. ευρώ

Στην ΔΕ προβλέπεται μείωση των αναγκών για σπόρους σποράς, ύψους 6 εκατ. ευρώ. Βάσει των πλέον πρόσφατων υπολογισμών για την παραγωγή σπόρων, μεγαλύτερη ποσότητα (465 000 τόνοι) θα επωφεληθεί από χαμηλότερο μέσο ποσοστό ενίσχυσης (222,8 ευρώ/τόνο) με αποτέλεσμα συνολική εκτιμώμενη δαπάνη για σπόρους σποράς ύψους 104 εκατ. ευρώ αντί των 110 εκατ. ευρώ που αναφέρονται στο ΠΣΠ 2005. Η αύξηση του εκτιμούμενου κόστους των μέτρων στήριξης για POSEIMA (+ 1 εκατ. ευρώ) και POSEICAN (+ 1 εκατ. ευρώ) συνεπάγεται μικρή αύξηση για τις εξόχως απόμακρες περιοχές.

05 02 12 – Άμεσες ενισχύσεις οριζόντιου χαρακτήρα (πιστώσεις + 10 εκατ. ευρώ )

πιστώσεις στο ΠΣΠ: 1 388 εκατ. ευρώ

πιστώσεις μετά την ΔΕ: 1 398 εκατ. ευρώ

Για την παρούσα γραμμή του προϋπολογισμού δεν προβλέπονται σημαντικές μεταβολές στις ανάγκες. Στη μεταφορά του ποσού για επιστροφές (- 10 εκατ. ευρώ) από τη θέση 05 02 12 99 στο νέο κονδύλι 05 02 99 οφείλεται η προφανής αύξηση των αναγκών για το εν λόγω κονδύλι.

05 02 99 – Ανακτήσεις (πιστώσεις – 26 εκατ. ευρώ ) ( ΝΕΟ ΚΟΝΔΥΛΙ )

πιστώσεις στο ΠΣΠ: none

πιστώσεις μετά την ΔΕ: - 26 εκατ. ευρώ

Από το 2005 τα λογιστικά βιβλία της Επιτροπής θα τηρούνται σύμφωνα με τις αρχές της "λογιστικής της αυτοτέλειας των χρήσεων". Για τον σκοπό αυτό κονδύλια του προϋπολογισμού που χρησιμοποιούνται για δαπάνες πρέπει να διακρίνονται από κονδύλια που χρησιμοποιούνται για την καταγραφή ανακτηθέντων ποσών σε περιπτώσεις παρατυπιών.

Εξάλλου, οι αρνητικές δαπάνες που συνδέονται με παρατυπίες θα εγγράφονται μόνο σε επίπεδο κεφαλαίου.

Το εν λόγω κονδύλι θα καλύπτει επιστροφές που συνδέονται με απάτες και παρατυπίες για το κεφάλαιο 05 02 (συμπεριλαμβανομένων ποινών, εγγυήσεων, τόκων, πολυετών κυρώσεων), ενώ τα διάφορα "Λοιπά μέτρα" σε επίπεδο θέσης (05 xx xx 99) θα καλύπτουν άλλες δαπάνες που δεν περιλαμβάνονται στα λοιπά θέματα της εν λόγω θέσης.

05 03 01 - Γάλα και γαλακτοκομικά προϊόντα (πιστώσεις - 367 εκατ. ευρώ )

πιστώσεις στο ΠΣΠ: 3 901 εκατ. ευρώ

πιστώσεις μετά την ΔΕ: 3 534 εκατ. ευρώ

Οι δαπάνες για γάλα και γαλακτοκομικά προϊόντα μειώθηκαν κατά 367 εκατ. ευρώ σε σύγκριση με το ΠΣΠ. Τούτο οφείλεται σε μεγάλο βαθμό στις ευνοϊκές συνθήκες της αγοράς που οδήγησαν σε χαμηλότερες δαπάνες για τα διάφορα μέτρα στήριξης της αγοράς σε συνδυασμό με αναθεώρηση των μέτρων για την υπερεισφορά από παραγωγούς γάλακτος ώστε η Επιτροπή να είναι σε θέση να ανακτά πόρους ευκολότερα.

Εξαιτίας της ευνοϊκής εξέλιξης των συνθηκών της διεθνούς αγοράς προβλέπεται αύξηση των εξαγωγών, μολονότι με σημαντικά χαμηλότερα επίπεδα επιστροφών κατά την εξαγωγή· τούτο συνεπάγεται εξοικονόμηση 82 εκατ. ευρώ.

Τα αναθεωρημένα επίπεδα αποθεμάτων, και πάλι εξαιτίας των ευνοϊκών περιστάσεων, συνιστούν πρόσθετες πηγές εξοικονόμησης. Προβλέπεται μείωση πιστώσεων περίπου κατά 55 εκατ. ευρώ.

Μείωση στην ενίσχυση για σκόνη γάλακτος που χρησιμοποιείται ως τροφή μοσχαριών σε συνδυασμό με μικρότερες ποσότητες, έχει ως αποτέλεσμα μείωση των αναγκών κατά 47 εκατ. ευρώ.

Ενισχύσεις για σκόνη γάλακτος για την παραγωγή καζεΐνης περιορίστηκαν σημαντικά, εξαιτίας της ισχυρής τιμής στην παγκόσμια αγορά, με αποτέλεσμα μείωση των πιστώσεων κατά 106 εκατ. ευρώ.

Όσον αφορά παρεμβάσεις υπό μορφή αποθεματοποίησης του βουτύρου και της κρέμας, τα επίπεδα των αποθεμάτων είναι χαμηλότερα και οι πωλήσεις από παρέμβαση, ιδίως δημόσια, είναι υψηλότερες με αποτέλεσμα 36 εκατ. ευρώ λιγότερες πιστώσεις. Οι αυξημένες πωλήσεις από αποθέματα δημόσιας παρέμβασης (72 000 τόνοι αντί 35 000 τόνων) συνέβαλαν στην εν λόγω εξοικονόμηση.

Περαιτέρω εξοικονόμηση ύψους 15 εκατ. ευρώ προέκυψε από ελαφρά μείωση του όγκου (550 000 τόνοι σε σύγκριση με 576 000 τόνοι του ΠΣΠ) που χρησιμοποιήθηκε για άλλα μέτρα στήριξης αναφορικά με το λίπος βουτύρου, από κοινού με τα χαμηλά επίπεδα ενίσχυσης.

Με την εισαγωγή του κανονισμού αριθ. 1788/2003 του Συμβουλίου, η ανάκτηση της υπερεισφοράς κατέστη κατά πολύ αποδοτικότερη. Επιπλέον, το διαρθρωτικό πλεόνασμα της αγοράς γάλακτος αναμένεται ότι θα είναι φέτος κατά 100 000 τόνους υψηλότερο απ’ό,τι πέρυσι. Ο συνδυασμός των δυο αυτών παραγόντων έχει ως αποτέλεσμα εξοικονόμηση 32 εκατ. ευρώ από τον προϋπολογισμό.

Η ανάγκη για προϊόντα που δεν περιλαμβάνονται στον κατάλογο στο παράρτημα Ι παρουσιάζει ελαφρά αναθεώρηση προς τα επάνω, κατά 1 εκατ. ευρώ.

Ποσό - 5 εκατ. ευρώ μεταφέρεται από το κονδύλι 05 03 01 99 του προϋπολογισμού στο νέο κονδύλι 05 03 99, όπου θα συγκεντρώνονται όλες οι ανακτήσεις του κεφαλαίου 05 03.

05 03 02 – Βόειο κρέας (πιστώσεις + 26 εκατ. ευρώ)

πιστώσεις στο ΠΣΠ: 8 088 εκατ. ευρώ

πιστώσεις μετά την ΔΕ: 8 114 εκατ. ευρώ

Αναμένοντας την εφαρμογή από τα κράτη μέλη του καθεστώτος ενιαίας ενίσχυσης, μπορούν οι παραγωγοί να φέρουν στα τέλη του 2004 περισσότερα ζώα προς σφαγή για τη χορήγηση της ειδικής πριμοδότησης. Τούτο συνεπάγεται έκτακτη δαπάνη 18 εκατ. ευρώ. Εάν η Επιτροπή δεν είχε εισαγάγει τα μεταβατικά αυτά μέτρα, θα προέκυπταν πολύ υψηλότερες δαπάνες. Δεδομένου ότι στην περίπτωση αυτή η παραγωγή θα ήταν επίσης επιλέξιμη για την πριμοδότηση σφαγής, που δεν προβλέπεται στις παραδοχές του προϋπολογισμού του 2005.

Ποσό – 8 εκατ. ευρώ μεταφέρεται από το κονδύλι 05 03 02 99 του προϋπολογισμού στο νέο κονδύλι 05 03 99, όπου συγκεντρώνονται όλες οι ανακτήσεις του κεφαλαίου 05 03.

05 03 03 – Αιγοπρόβειο κρέας (πιστώσεις + 1 εκατ. ευρώ )

πιστώσεις στο ΠΣΠ: 1 840 εκατ. ευρώ

πιστώσεις μετά την ΔΕ: 1 841 εκατ. ευρώ

Η μικρή αλλαγή στις πιστώσεις οφείλεται μόνο στη μεταφορά – 1 εκατ. ευρώ στο νέο κονδύλι "Επιστροφές" 05 03 99.

05 03 04 – Χοίρειο κρέας, αυγά, πουλερικά κ.α (πιστώσεις + 6 εκατ. ευρώ )

πιστώσεις στο ΠΣΠ: 197 εκατ. ευρώ

πιστώσεις μετά την ΔΕ: 203 εκατ. ευρώ

Η επιδημική έκρηξη της γρίπης των πτηνών είχε ως αποτέλεσμα προσωρινή απαγόρευση μεταφορών και εμπορίου που προξένησε οικονομικά προβλήματα, ιδίως για τους παραγωγούς. Ελήφθησαν μέτρα κατ’εξαίρεση στήριξης για άμβλυνση των προβλημάτων, με στόχο τις Κάτω Χώρες, το Βέλγιο και την Ιταλία. Τα μέτρα αυτά δεν έχουν ακόμη υλοποιηθεί· προς τούτο, στην παρούσα διορθωτική επιστολή πρέπει να συμπεριληφθεί ποσό 4 εκατ. ευρώ.

Μικρές προσαρμογές ως προς τα επίπεδα ποσότητας και επιστροφών για τα αυγά που δεν περιλαμβάνονται στο παράρτημα Ι είχαν ως αποτέλεσμα αύξηση 1 εκατ. ευρώ.

- 1 εκατ. ευρώ μεταφέρθηκε από το 05 03 04 99 στο 05 03 99, "Επιστροφές".

05 03 99 – Επιστροφές (πιστώσεις – 15 εκατ. ευρώ ) ( ΝΕΟ ΚΟΝΔΥΛΙ )

πιστώσεις στο ΠΣΠ: none

πιστώσεις μετά την ΔΕ: - 15 εκατ. ευρώ

Αυτό το κονδύλι του προϋπολογισμού θα καλύπτει επιστροφές που συνδέονται με απάτες και παρατυπίες για το κεφάλαιο 05 03 (περιλαμβανομένων ποινών, εγγυήσεων, τόκων, πολυετών κυρώσεων), ενώ τα διάφορα "Λοιπά μέτρα" σε επίπεδο θέσης (05 xx xx 99) θα καλύπτουν δαπάνες που δεν περιλαμβάνονται στα άλλα θέματα των εκάστοτε θέσεων.

Βλ. επίσης κονδύλι 05 02 99.

05 07 01 06 – Εκκαθάριση λογαριασμών προηγούμενων ετών και μειώσεις/αναστολές προκαταβολών από κοινού διαχειριζομένων δαπανών του τομέα 1α (πιστώσεις – 70 εκατ. ευρώ) (ΝΕΟ ΚΟΝΔΥΛΙ)

πιστώσεις στο ΠΣΠ: none

πιστώσεις μετά την ΔΕ: - 70 εκατ. ευρώ

Το κονδύλι 05 07 01 03 διαιρείται στα κονδύλια 05 07 01 06 και 05 07 01 07 ώστε να υπάρχει διάκριση, σε επίπεδο προϋπολογισμού, μεταξύ λογιστικής εκκαθάρισης και εκκαθάρισης συμμόρφωσης λογαριασμών των προηγούμενων ετών όσον αφορά τις δραστηριότητες του τομέα 1α.

05 07 01 07 – Εκκαθάριση συμμόρφωσης λογαριασμών προηγούμενων ετών από κοινού διαχειριστικών δαπανών του τομέα 1α (πιστώσεις – 330 εκατ. ευρώ) (ΝΕΟ ΚΟΝΔΥΛΙ)

πιστώσεις στο ΠΣΠ: none

πιστώσεις μετά την ΔΕ: -330 εκατ. ευρώ

Βλ. κονδύλι 05 07 01 06

05 07 01 08 – Λογιστική εκκαθάριση λογαριασμών προηγούμενων ετών και μειώσεις/ αναστολές προκαταβολών ανάπτυξης της υπαίθρου του τομέα 1β (πιστώσεις: pm ) ( ΝΕΟ ΚΟΝΔΥΛΙ )

πιστώσεις στο ΠΣΠ: none

πιστώσεις μετά την ΔΕ: p.m.

Το κονδύλι 05 07 01 04 διαιρείται στα κονδύλια 05 07 01 08 και 05 07 01 09 ώστε να υπάρχει διάκριση, σε επίπεδο προϋπολογισμού, μεταξύ λογιστικής εκκαθάρισης και εκκαθάρισης συμμόρφωσης λογαριασμών των προηγούμενων ετών όσον αφορά την αγροτική ανάπτυξη (τομέας 1β).

05 07 01 09 – Λογιστική εκκαθάριση λογαριασμών προηγούμενων ετών αγροτικής ανάπτυξης του τομέα 1β (πιστώσεις: pm) ( ΝΕΟ ΚΟΝΔΥΛΙ )

πιστώσεις στο ΠΣΠ: none

πιστώσεις μετά την ΔΕ: p.m.

Βλ. κονδύλι 05 07 01 08

05 08 04 - 05 08 99 – Μέτρα προώθησης (πιστώσεις + 0 εκατ. ευρώ )

πιστώσεις στο ΠΣΠ: 66 εκατ. ευρώ

πιστώσεις μετά την ΔΕ: 66 εκατ. ευρώ

Υποτομέας 1α: θέματα άλλων πεδίων πολιτικής

17 01 04 04 – Πιλοτική μελέτη: μοντέλο χρηματοδότησης στο οποίο έχουν ενσωματωθεί οι κίνδυνοι που συνδέονται με τις επιζωοτίες που πλήττουν τα ζώα (πιστώσεις + 0,5 εκατ. ευρώ )

πιστώσεις στο ΠΣΠ: p.m.

πιστώσεις μετά την ΔΕ: 0,5 εκατ. ευρώ

Η Επιτροπή άρχισε την υλοποίηση του πιλοτικού έργου το 2004 και θεωρεί ότι θα απαιτηθεί περαιτέρω χρηματοδότηση το 2005.

Υποτομέας 1β: αγροτική ανάπτυξη

05 04 01 – Ανάπτυξη της υπαίθρου στο ΕΓΤΠΕ-Τμήμα Εγγυήσεων, ΕΕ-25

05 04 04 – Μεταβατικό μέσο στο ΕΓΤΠΕ-Τμήμα Εγγυήσεων, ΕΕ-10

(πιστώσεις αμετάβλητες)

πιστώσεις στο ΠΣΠ: 6 841 εκατ. ευρώ

πιστώσεις μετά την ΔΕ: 6 841 εκατ. ευρώ

Η Επιτροπή δεν έχει μεταβάλει τη θέση της αναφορικά με το συνολικό επίπεδο των πιστώσεων, που αντιστοιχεί στο ανώτατο επιτρεπόμενο όριο από τις δημοσιονομικές προοπτικές.

Αλλαγές στην ονοματολογία

Κονδύλι | Δράση | Διευκρινίσεις | Πιστώσεις 2005, ευρώ |

05 02 07 99 Άλλα μέτρα για κλωστικά φυτά | Διαγράφεται | Οι επιστροφές που σχετίζονται με παρατυπίες και απάτες, συμπεριλαμβανομένων εισπραχθεισών χρηματικών ποινών και τόκων, και ασφαλειών που κατέπεσαν, για το παρόν κονδύλι θα καλύπτονται από το νέο κονδύλι 05 02 99 (βλ. παρακάτω). |

05 02 99 Επιστροφές | Νέο κονδύλι | Για κάλυψη επιστροφών που σχετίζονται με απάτες και παρατυπίες του κεφαλαίου 05 02. | -26.000.000 |

05 03 99 Επιστροφές | Νέο κονδύλι | Για κάλυψη επιστροφών που σχετίζονται με απάτες και παρατυπίες του κεφαλαίου 05 03. | -15.000.000 |

05 07 01 03 Εκκαθάριση λογαριασμών προηγούμενων ετών και μειώσεις/αναστολές προκαταβολών για δραστηριότητες του τομέα 1α | Διάσπαση κονδυλίου σε δυο νέα κονδύλια: 05 07 01 06 Εκκαθάριση λογαριασμών προηγούμενων ετών και μειώσεις/αναστολές προκαταβολών από κοινού διαχειριζομένων δαπανών του τομέα 1α 05 07 01 07 Εκκαθάριση συμμόρφωσης λογαριασμών προηγούμενων ετών από κοινού διαχειριστικών δαπανών του τομέα 1α | Για διάκριση, σε επίπεδο προϋπολογισμού, μεταξύ λογιστικής εκκαθάρισης και εκκαθάρισης συμμόρφωσης λογαριασμών προηγούμενων ετών όσον αφορά δραστηριότητες του τομέα 1α. | -70.000.000 -330.000.000 |

05 07 01 04 Εκκαθάριση λογαριασμών προηγούμενων ετών και μειώσεις/αναστολές σχετικά με αγροτική ανάπτυξη | Διάσπαση κονδυλίου σε δυο νέα κονδύλια: 05 07 01 08 Λογιστική εκκαθάριση λογαριασμών προηγούμενων ετών και μειώσεις/αναστολές προκαταβολών ανάπτυξης της υπαίθρου του τομέα 1β 05 07 01 09 Λογιστική εκκαθάριση λογαριασμών προηγούμενων ετών αγροτικής ανάπτυξης του τομέα 1β | Για διάκριση, σε επίπεδο προϋπολογισμού, μεταξύ λογιστικής εκκαθάρισης και εκκαθάρισης συμμόρφωσης λογαριασμών προηγούμενων ετών όσον αφορά αγροτική ανάπτυξη (τομέας 1β) | p.m. p.m. |

Τομέας 4: εξωτερικές ενέργειες

Διεθνείς συμφωνίες αλιείας

Η Επιτροπή προτείνει την τροποποίηση του προσχεδίου του προϋπολογισμού ως εξής:

- Γραμμή 11 03 01 του προϋπολογισμού, διεθνείς συμφωνίες αλιείας: 166 851 000 ευρώ σε πιστώσεις ανάληψης υποχρεώσεων (σε σύγκριση με 164 351 000 ευρώ στο ΠΣΠ) και 171 666 000 ευρώ σε πιστώσεις πληρωμών (σε σύγκριση με 168 101 000 ευρώ στο ΠΣΠ) για συμφωνίες που ισχύουν την 1η Ιανουαρίου 2005.

- Αποθεματικές πιστώσεις κεφάλαιο 31 02: 28 475 000 ευρώ σε πιστώσεις ανάληψης υποχρεώσεων (σε σύγκριση με 30 975 000 ευρώ στο ΠΣΠ) και 27 410 000 ευρώ σε πιστώσεις πληρωμών (σε σύγκριση με 30 975 000 στο ΠΣΠ).

Στο κονδύλι 11 03 01 παρατηρείται αύξηση 2 500 000 ευρώ σε πιστώσεις ανάληψης υποχρεώσεων και 3 565 000 ευρώ σε πιστώσεις πληρωμών. Τα ποσά που έχουν εγγραφεί στο αποθεματικό μειώνονται κατά το ίδιο ποσό δεδομένου ότι οι αβεβαιότητες που υφίσταντο κατά τη στιγμή κατάρτισης του ΠΣΠ εξέλειπαν. Το καθαρό συνολικό αποτέλεσμα είναι επομένως μηδέν, δεδομένου ότι η αύξηση στο κονδύλι 11 03 01 κατέστη δυνατή από αντίστοιχη μείωση του κεφαλαίου 31 02.

11 03 01 για προϋπολογισμό 2005

ΠΑΥ | ΠΠ |

Κονδύλι ΠΣΠ | 164 351 000 | 168.101.000 |

Κονδύλι ΣΠ (1η ανάγνωση Συμβούλιο) | 164.351.000 | 168.101.000 |

Διορθωτική επιστολή | 166.851.000 | 171.666.000 |

Αύξηση κονδυλίου 11 03 01 από το ΠΣΠ | 2.500.000 | 3.565.000 |

Αποθεματικό 31 02 ΠΣΠ | 30.975.000 | 30.975.000 |

Αποθεματικό ΣΠ (1η ανάγνωση Συμβούλιο) | 24.975.000 | 27.975.000 |

Διορθωτική επιστολή | 28.475.000 | 27.410.000 |

Μείωση αποθεματικού 31 02 από το ΠΣΠ | 2.500.000 | 3.565.000 |

Καθαρή συνολική διαφορά ΔΕ έναντι ΠΣΠ | 0 | 0 |

Οι κύριοι λόγοι για τις προτεινόμενες μεταβολές σε σύγκριση με το ΠΣΠ είναι:

- Θα απαιτηθεί πρόσθετη δημοσιονομική συνεισφορά για διάφορα υφιστάμενα πρωτόκολλα όπου τα αλιεύματα έχουν υπερβεί τον όγκο αναφοράς (επιπλέον 2 500 000 ευρώ σε πιστώσεις ανάληψης υποχρεώσεων και πληρωμών).

- Η πρώτη πληρωμή που αναφέρεται στο πρωτόκολλο με την Ακτή του Ελεφαντοστού, που ανανεώθηκε πρόσφατα για τη χρονική περίοδο 01.07.2004-30.06.2007, δεν θα πραγματοποιηθεί το 2004 όπως αρχικά προβλεπόταν, αλλά το 2005 ώστε να υπάρξει χρόνος για την ολοκλήρωση της διαδικασίας απόφασης στο Συμβούλιο και το Κοινοβούλιο (επιπλέον 1 065 000 σε πιστώσεις πληρωμών).

Σημειώνεται ότι ύστερα από την κατάρτιση του ΠΣΠ μονογραφήθηκε πρωτόκολλο με τέσσερις χώρες (Σεϋχέλες, Μικρονησία, Νήσοι Σολωμόντος και Τανζανία). Οι συμφωνίες αυτές θα τεθούν σε ισχύ το 2005, έπειτα από την 1η Ιανουαρίου. Τα σχετικά ποσά (συνολικά 5 684 000 ευρώ σε ΠΑΥ και ΠΠ) δεν μεταφέρονται συνεπώς από το κεφάλαιο 31 02 στο κονδύλι 11 03 01. Εξάλλου, αναμένεται η ανανέωση τεσσάρων πρωτοκόλλων (Αγκόλα, Πράσινο Ακρωτήριο, Κομόρες και Σάο Τομέ και Πρίνσιπε), ενώ έχουν προχωρήσει διαπραγματεύσεις με διάφορες χώρες για σύναψη νέων συμφωνιών.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Δημοσιονικές προοπτικές Τομέας/υποτομέας | Δημοσιονομικές προοπτικές 2005 | ΠρΠρ 2005 και ΔΕΠρΠρ 1+2/2005 | ΔΕΠρΠρ 3/2005 | ΠρΠρ 2005 και ΔΕΠρΠρ 1, 2 και 3/2005 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | |1. ΓΕΩΡΓΙΑ | | | | | | | | | |- Γεωργικές δαπάνες |44 598 000 000 | |43 834 450 000 |43 834 450 000 |-224 000 000 |-224 000 000 |43 610 450 000 |43 610 450 000 | |- Αγροτική ανάπτυξη και συνοδευτικά μέτρα |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Σύνολο |51 439 000 000 | |50 675 450 000 |50 113 850 000 |-224 000 000 |-224 000 000 |50 451 450 000 |49 889 850 000 | | Περιθώριο | | |763 550 000 | | | |987 550 000 | | |2. ΔΙΑΡΘΡΩΤΙΚΕΣ ΔΡΑΣΕΙΣ | | | | | | | | | |- Διαρθρωτικά Ταμεία |37 247 000 000 | |37 306 564 455 |32 390 527 704 | | |37 306 564 455 |32 390 527 704 | |- Ταμεία Συνοχής |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Σύνολο |42 441 000 000 | |42 438 497 444 |35 396 027 704 | | |42 438 497 444 |35 396 027 704 | | Περιθώριο | | |2 502 556 | | | |2 502 556 | | |3. ΕΣΩΤΕΡΙΚΕΣ ΠΟΛΙΤΙΚΕΣ |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Περιθώριο | | |53 416 880 | | | |53 416 880 | | |4. ΕΞΩΤΕΡΙΚΕΣ ΔΡΑΣΕΙΣ |5 119 000 000 | |5 169 000 000 |5 000 179 000 |0 |0 |5 169 000 000 |5 000 179 000 | | Περιθώριο | | |-50 000 000 | | | |-50 000 000 | | |5. ΔΙΟΙΚΗΣΗ |6 360 000 000 | |6 352 309 000 |6 352 309 000 | | |6 352 309 000 |6 352 309 000 | | Περιθώριο | | |7 691 000 | | | |7 691 000 | | |6. ΑΠΟΘΕΜΑΤΙΚΑ | | | | | | | | | |- Αποθεματικό για εγγυήσεις |223 000 000 | |223 000 000 |223 000 000 | | |223 000 000 |223 000 000 | |- Αποθεματικό για ενισχύσεις έκτακτου χαρακτήρα |223 000 000 | |223 000 000 |223 000 000 | | |223 000 000 |223 000 000 | |Σύνολο |446 000 000 | |446 000 000 |446 000 000 | | |446 000 000 |446 000 000 | | Περιθώριο | | |0 | | | |0 | | |7. ΠΡΟΕΝΤΑΞΙΑΚΗ ΕΝΙΣΧΥΣΗ |3 472 000 000 | |2 075 000 000 |3 225 090 000 | | |2 075 000 000 |3 225 090 000 | | Περιθώριο | | | 1 397 000 000 | | | | 1 397 000 000 | | |8. ΑΝΤΙΣΤΑΘΜΙΣΗ |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Περιθώριο | | | 11 004 | | | | 11 004 | | | ΣΥΝΟΛΟ |119 594 000 000 |114 235 000 000 |117 419 828 560 |109 567 065 839 |-224 000 000 |-224 000 000 |117 195 828 560 |109 343 065 839 | | Περιθώριο | | |2 174 171 440 |4 667 934 161 | | |2 398 171 440 |4 891 934 161 | |

[1] ΕΕ L 248, 16.9.2002, σ. 1.